[[Image:Aihole inscription of Ravi Kirti.jpg|thumb|மேகுட்டி கோயில் கவிதை கல்வெட்டு]]
மேகுட்டி கோயிலிலுள்ள [[இரண்டாம் புலிகேசி]]யின் புகழை எடுத்துரைக்கும் கல்வெட்டு ஒன்று மேகுட்டி கோயிலிலுள்ளது. இக்கல்வெட்டு, இரண்டாம் புலிகேசியின் அரசரவைப் புலவர் இரவிகீர்த்தியினதாகும். கிபி 634 காலத்தைச் சேர்ந்த இக் கல்வெட்டு [[சமசுகிருதம்|சமசுகிருத]] மொழியில் பழைய [[கன்னடம்|கன்னட]] எழுத்துருக்களைக்கொண்டு அமைந்துள்ளது. இக்கல்வெட்டு அய்கொளெ கல்வெட்டு என அழைக்கப்படுகிறது. இதில் [[ஹர்ஷவர்தனர்|ஹர்சவர்த்தனரை]] எதிர்த்து அடைந்த வெற்றி, பல்லவர்களை வென்றது, தலைநகரை அய்கொளெயிலிருந்து பாதாமிக்கு மாற்றியது போன்ற இரண்டாம் புலிகேசியின் சாதனைகள் பற்றிய குறிப்புகளும், [[காளிதாசர்]] பற்றிய குறிப்பும் காணப்படுகின்றன.
[[File:Kannada inscription (8th century) at the Lad Khan temple in Aihole.jpg|thumb|right|மானியம் வழங்கப்பட்ட குறிப்புடன் லாட் கான் கோயில் கல்வெட்டு (8 ஆம் நூற்றாண்டு).]]

இரண்டாம் புலிகேசியால் அமைக்கப்பட்ட கல்வெட்டு (634 AD) ஒன்று அய்கொளெ ஜைனக் கோயிலில் உள்ளது. [[மகாபாரதம்|மகாபாரதப் போர்]] மற்றும் [[கலி யுகம்]] குறித்த விவரங்களுக்கு அறிஞர்கள் இக்கல்வெட்டை உறுதுணையாகக் கொள்கின்றனர். இக்கல்வெட்டில் சாளுக்கிய அரசன் [[மங்களேசன்]] காலசூரியர்களை வென்ற குறிப்பு உள்ளது. மேலும் பல்லவர்களுக்கும் வாதாபி சாளுக்கியர்களுக்கும் இடையே இருந்த எதிர்ப்புகள் பற்றிய குறிப்புகளும் இரண்டாம் புலிகேசிக்கும் [[மங்களேசன்|மங்களேசனுக்கும்]] இடையே அரசுரிமை குறித்து நிகழ்ந்த உள்நாட்டுச் சண்டை மற்றும் அச்சண்டையின் விளைவாக முடிவுற்ற மங்களேசன் ஆட்சி பற்றிய குறிப்புகள் காணப்படுகின்றன. 

அய்கொளெயில் கண்டெடுக்கப்பட்ட [[முதலாம் அமோகவர்சன்]] கல்வெட்டில் அவனது புது ஆட்சிமுறை பற்றிய குறிப்புகள் உள்ளன.

அய்கொளெ கல்வெட்டுகள்
யேனியர் கோயில்கள்
லாட் கான் கோயில்
சக்ரா குடி